Diari Oficial de la Generalitat Valenciana


Sumari del DOGV 3662, del 10-01-2000 (1999/10101)

RESOLUCIÓ d'1 de desembre de 1999, del director general de l'Agència per a la Qualitat, l'Avaluació i la Modernització dels Serveis Assistencials, de la Conselleria de Sanitat, que renova l'acreditació de l'Hospital Lluís Alcanyís, de Xàtiva (València), per fer extraccions d'òrgans i teixits de donants morts.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3662

Data del DOGV
:   10-01-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/10468


Data del document
:   01-12-1999

Organisme emissor
:   Conselleria de Sanitat

Tipus de document
:   Resolució

Descriptors 

:   * Xàtiva
    * trasplantament d'òrgans
    * establiment hospitalari

RESOLUCIÓ d'1 de desembre de 1999, del director general de l'Agència per a la Qualitat, l'Avaluació i la Modernització dels Serveis Assistencials, de la Conselleria de Sanitat, que renova l'acreditació de l'Hospital Lluís Alcanyís, de Xàtiva (València), per fer extraccions d'òrgans i teixits de donants morts. [1999/Q10727]
  
Vista la sol·licitud de renovació de l'acreditació de l'Hospital Lluís Alcanyís, de Xàtiva (València), per fer extraccions d'òrgans i teixits de donants morts.
  
Antecedents de fet
  
1. Aquest centre va obtenir la renovació de l'acreditació per fer extraccions d'òrgans i teixits de donants morts per la Resolució de 12 de desembre 1994, del secretari general de la Conselleria de Sanitat.
  
2. El director de l'Hospital Lluís Alcanyís de Xàtiva presentà la sol·licitud de renovació de l'acreditació per fer extraccions d'òrgans i teixits de donants morts.
  
3. La Direcció de la Unitat de Coordinació de Trasplantaments de la Comunitat Valenciana informa favorablement sobre la renovació sol·licitada de l'acreditació.
  
Fonaments jurídics
  
1. La Direcció General de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat és competent en virtut del que s'estableix mitjançant l'Ordre d'11 de desembre de 1992, de la Conselleria de Sanitat i Consum, i el Decret 27/1987, en relació amb el que disposa el Decret 87/1999, de 30 de juliol.
  
2. S'ha fet el que estableix l'article 29.1 de l'Ordre d'11 de desembre de 1992, de la Conselleria de Sanitat i Consum.
  
Vistos els antecedents de fet i els preceptes legals esmentats i la resta que hi són aplicables, resolc:
  
Renovar l'acreditació per fer extraccions d'òrgans i teixits de donants morts a l'Hospital Lluís Alcanyís de Xàtiva (València), situat a la carretera de Xàtiva a Silla, quilòmetre 2, de Xàtiva (València). Aquesta acreditació serà vàlida durant un període de cinc anys, amb efecte des de l'1 de desembre de 1999.
  
L'acreditació podrà ser revocada en qualsevol moment, ja que han de complir-se els requisits i les consideracions que l'han feta possible.
  
Respecte a l'activitat que s'acredita, el centre queda sotmés a la inspecció i el control de la Direcció de la Unitat de Coordinació de Trasplantaments de la Comunitat Valenciana.
  
Notifiqueu la present resolució a les persones interessades, amb l'advertiment que no exhaureix la via administrativa i que hi poden interposar recurs ordinari davant el conseller de Sanitat en el termini d'un mes comptador des de l'endemà de la data de la notificació.